പനമ്ബിള്ളി സ്മാരക മന്ദിരം ഒരു വര്ഷത്തിനകം പൂര്ത്തീകരിക്കും: ബെന്നിബെഹ്നാന് എം.പി ചാലക്കുടി: പനമ്ബിള്ളി ജന്മശതാബ്ദി സ്മാരക മന്ദിരം ഒരു വര്ഷത്തിനകം പ്രവര്ത്തനക്ഷമമാക്കുമെന്ന് ബെന്നി ബെഹ്നാന് എം.പി. മുന് കേന്ദ്രമന്ത്രിയും തിരുകൊച്ചി മുഖ്യമന്ത്രിയുമായിരുന്ന പനമ്ബിള്ളി ഗോവിന്ദമേനോന്റെ 115ാം ജന്മദിനാചരണ ചടങ്ങ് ഉദ്ഘാടനം ചെയ്യുകയായിരുന്നു അദ്ദേഹം. വര്ഷങ്ങള്ക്ക് മുമ്ബ് മന്ദിരത്തിന്റെ നിര്മ്മാണം ആരംഭിച്ചെങ്കിലും പൂര്ത്തീകരണം അനന്തമായി നീളുകയായിരുന്നു. വൈകലിന് പല കാരണങ്ങളുണ്ടെങ്കിലും അതിന്റെ ഉത്തരവാദിത്തം നമ്മള് ഓരോരുത്തരും സ്വയം ഏറ്റെടുക്കണമെന്നും എം.പി പറഞ്ഞു. പനമ്ബിള്ളി ജന്മശതാബ്ദി ഫൗണ്ടേഷന് സംഘടിപ്പിച്ച ചടങ്ങില് ഗോവിന്ദമേനോന്റെ പ്രതിമയില് പുഷ്പാര്പ്പണം നടന്നു. ഫൗണ്ടേഷന് ചെയര്മാന് പി.സി ചാക്കോ അദ്ധ്യക്ഷനായി. ടി.ജെ സനീഷ്കുമാര് എം.എല്.എ, കണ്വീനര് അഡ്വ.സജി റാഫേല്, നഗരസഭ ചെയര്മാന് വി.ഒ പൈലപ്പന്, മുന് എം.എല്.എ ടി.യു രാധാകൃഷ്ണന് എന്നിവര് സംസാരിച്ചു. ബ്ലോക്ക് പഞ്ചായത്ത് പ്രസിഡന്റ് വേണു കണ്ഠരുമഠത്തില്, വൈസ് പ്രസിഡന്റ് ലീനാ ഡേവിസ്, ജില്ലാ പഞ്ചായത്തംഗം ലീലാ സുബ്രഹ്മണ്യന്, നഗരസഭ സ്ഥിരംസമിതി അദ്ധ്യക്ഷന് കെ.വി പോള്, അഡ്വ.ബിജു ചിറയത്ത്, എം.എം അനില്കുമാര്, ടി.എ ആന്റോ, അഡ്വ.സി.ജി ബാലചന്ദ്രന്, സി.പി പോള് തുടങ്ങിയവര് സന്നിഹിതരായി.